cyanic-selkie/wikianc huggingface dataset:
Drikkelek
Eksempler
Det finnes også mange eksempler på drikkeleker som utføres mens man ser en spesiell TV-Serie eller film. Eksempler på detter er Postman Pat-leken, der deltakerne må shot’e eller ta en slurk øl hver gang Postman Pat bomgirer, eller plingfest, der deltakerne ser Tippekampen, og hver gang et resultat fra en annen fotballkamp «plinger» inn på toppen av skjermen må det drikkes.
I USA finnes den populære drikkeleken «Quarters», som går ut på at deltakerne skal skyte en 25-cent oppi et ølglass, ved å knipse den fra bordkanten. Hvis en treffer, deler kan en ut en slurk øl til en annen person rundt bordet, og får skyte igjen. Hvis deltakeren bommer, blir det nestemann sin tur.
Den tyske «Stiefel» – leken går ut på at flere personer drikker av et støvelformet glass, som rommer flere liter øl. Den som drikker nest siste slurken får gleden av å betale hele innholdet.
Bergensstudentene arrangerte i en del år omkring midten av 1960-tallet «Drammemilen», som var et (des-) orienteringsløp med servering av drikkevarer på hver post. For mange ble det viktigere å fullføre enn å vinne.
Alem Toskić
Alem Toskić (født 12. februar 1982) er en serbisk håndballspiller. Han representerte landet sitt under Sommer-OL 2012 i London, der han endte på niendeplass med det serbiske landslaget.
Diego Rubio
Diego Iván Rubio Köstner (født 15. mai 1993) er en chilensk fotballspiller som for tiden (per 2014) er på lån hos Sandnes Ulf fra klubben Sporting Lisboa. Låneavtalen gjelder ut sesongen 2014. Han kom til Sporting Lisboa i 2011. Han har tidligere spilt for den chilenske klubben Colo-Colo.
Carcharoth
Carcharoth (Ildvrede) var i Tolkiens univers den sterkeste av Morgoths ulver, og vokter av Thangorodrim. Da Beren og Lúthien tok en av Silmarillene fra Morgoths krone og flyktet fra Thangorodrim, våknet Carcharoth for tidlig av den søvnen Lúthiens tryllesang hadde skapt, og i kampen som fulgte bet han av Berens hånd som holdt Silmarillen. Av de smertene han fikk av Silmarillen, som har opphav i det rene lyset, som var i magen hans ble han drevet til vanvidd, og løper rundt og dreper alle som kom i hans vei, om det så var alver, mennesker eller orker. Til slutt blir han drept av hunden Huan, som var Berens og Lúthiens ledsager, men også Huan ble dødelig såret i den kampen.
Figuren in Tolkiens Welt Loup-garou (Terre du Milieu) Lista zwierząt Śródziemia
Oddmund Husum
Oddmund Husum (1919–1998) var en norsk gruvearbeider og næringslivsleder. Han var direktør for Folldal Gruver fra 1972 til 1985.
Liv og virke
Husum begynte som gruvearbeider i 1937, 17 år gammel. Han gikk på Storsteigen landbruksskole skoleåret 1938/1939.
I 1958 var han og daværende ordfører Birger Aspaas initiativtakere til å få bevilget midler fra Statens ungdoms- og idrettskontor til bygging av et nytt samfunnshus i Folldal.
Husum tok videreutdanning ved Norges tekniske høyskole 1961–1962.
Folldal verk A/S overtok kobberverket i Repparfjord i Kvalsund i Finnmark. I 1970 ble Husum ansatt som prosjektleder i Repparfjord.
I 1972 ble han ansatt som direktør for Folldal Gruver. Sammen med Per Palmer i Orkla og Qvale i ES-konsernet tok han initiativ til opprettelsen av det såkalte Kobberfondet i 1977. Dette var et statlig inntektsregulerende fond som sikret at kobberprodusentene fikk utbetalt tilskudd fra fondet når kobberprisen lå mer enn 10 % under det som ble vurdert å være «normalpris». Husum engasjerte seg også i metall- og valutahandel.
Etter at han ble pensjonist i 1985 ble han direktør for AS Sydvaranger i Kirkenes; denne stillingen hadde han frem til 1989. I Kirkenes var han en av grunnleggerne av skipsverftet Kimek, der han også var administrerende direktør.
Oddmund Husum var også leder og ansvarlig for planlegging og administrering av utbyggingen – sammen med Leiv Løvold – av anortosittbruddet Hellvik Mineralbrudd ved Egersund som Folldal verk drev fra 1964 til 1984.
Husum er gravlagt ved Folldal kirke.
Utmerkelser
Han ble tildelt Kongens fortjenstmedalje i gull i 1989.
Silke Hörner
Silke Hörner (født 12. september 1965 i Leipzig) er en tysk tidligere svømmer som under sommer-OL i 1988 i Seoul tok to gullmedaljer på 200 m brystsvømming og 4x100 m medley stafett, for Øst-Tyskland. Hun har i tillegg en gullmedalje og en sølvmedalje fra langbane-VM og tre gullmedaljer, en sølvmedalje og en bronsemedalje fra langbane-EM.
Berar
Berar tilhørte nizamen av Hyderabad, som i 1853 avsto inntektsrettighetene og dermed administrasjonen av provinsen til det britiske Ostindiakompaniet, mot at dette opprettholdt en militærstyrke til beskyttelse av Hyderabad. Berar var ettertraktet på grunn av de rike bomullsavlingene.
Newark Liberty internasjonale lufthavn
Newark Liberty International Airport (IATA: EWR, ICAO: KEWR) er en flyplass i New Jersey, USA. Flyplassen har 91 gates og 3 rullebaner, der den lengste er på 3353 m. (04L/22R). Flyplassen betjener årlig ca. 29 223 171 passasjerer fordelt på ca. 405 846 flybevegelser. Dette gjør den til den femte mest trafikkerte flyplassen i USA.
Newark er en av fire flyplasser administrert av Port Authority of New York and New Jersey. De andre tre er John F. Kennedy International Airport (JFK), LaGuardia Airport og Teterboro Airport.
Helblinde
Helblinde (norrønt Helblindi) er i norrøn mytologi en jotne, bror av Loke og Byleist.
Han er sønn av jotnen Fårbaute og hans hustru Lauvøy (som muligens var åsynjer – en av gudene, kildene er uklare på dette punktet). Navnet var også en kjenning for Odin som bekjent var blind på det ene øyet, men ifølge Idar Lind er etymologien «hærblinder», omtalt blant annet i Grimnismål (46).
Bortsett fra å være nevnt som ætten til Loke i Gylvaginning i Den yngre Edda er Helblinde ikke beskrevet i andre norrøne tekster.
Artjom Khadzjibekov
Artjom Aleksandrovitsj Khadzjibekov, russisk Артём Александрович Хаджибеков (født 20. april 1970) er en russisk skytter som konkurrerer i rifleskyting. Han representerte landet sitt under Sommer-OL 2012 i London, der hans beste resultat var nummer 12 i 50 meter rifle, liggende. Han tok gull under Sommer-OL 1996 og sølv under Sommer-OL 2000, begge på øvelsen 10 meter luftrifle.
The Legend of Zelda: Tri Force Heroes
The Legend of Zelda: Tri Force Heroes er et action-eventyrspill utviklet av Nintendo EPD og Grezzo og utgitt av Nintendo til Nintendo 3DS. Det er det andre originale The Legend of Zelda-spillet utviklet til Nintendo 3DS, etter A Link Between Worlds, og det tredje spillet i serien som vektlegger flerspiller i hovedkampanjen, etter Four Swords og Four Swords Adventures, denne gangen med støtte for opp til tre spillere og med større fokus på samarbeid fremfor konkurranse mellom spillerne.
Historien følger den samme inkarnasjonen av helten Link fra A Link Between Worlds, som denne gangen er påkalt, sammen med to andre Linker, av det motebesatte kongeriket Hytopia for å heve en forbannelse over prinsessen deres, Styla, forårsaket av en heks. Spillet ble utgitt internasjonalt i oktober 2015.
Julia Dahr
Julia Dahr (født 1987) er en norsk dokumentarfilmskaper. Filmene hennes gjenspeiler hennes sterke engasjement for klima og miljø.
I 2016 stod hun på det amerikanske finans- og forretningstidsskriftet Forbes' liste «30 under 30 i Europa som forandrer fremtiden i media».
I 2017 hadde hennes dokumentar Thank You For The Rain premiere. Den vant en rekke priser på filmfestivaler rundt om i verden.
The World Is Not Enough
The World Is Not Enough fra 1999 er den 19. James Bond-filmen og den tredje med Pierce Brosnan i hovedrollen som den britiske agenten. Filmen var regissert av Michael Apted. John Cleese spiller rollen som Qs assistent, R, i denne filmen. Det er også en gripende avskjedsscene mellom Q og Bond i filmen. Rett etter lanseringen døde Q, alias Desmond Llewelyn.
Mali under Afrikamesterskapet i friidrett 2004
Mali deltok under Afrikamesterskapet i friidrett 2004 (utendørs) fra 14. til 18. juli 2004 i Brazzaville i Republikken Kongo.
The World Is Not Enough
Tittelen er en oversettelse av Bond-familiens familiemotto, det latinske Orbis non sufficit. Mottoet ble første gang brukt i Ian Flemings roman I hemmelig tjeneste fra 1963. Tittelsangen ble fremført av den skotsk/amerikanske alternativ rock-gruppen Garbage.
Handling
MI6-agent James Bond går inn i en bank i Bilbao, Spania, for å hente ut penger til den berømte britiske olje-magnaten Sir Robert King. James Bond vil også ha navnet på morderen til en tidligere MI6-agent, men bank-mannen blir drept før han kan avsløre navnet til morderen. James Bond kommer seg ut av bankens kontor med pengene, men det viser seg at det ligger en bombe blant pengene og Sir Robert King blir drept av en eksplosjon inne i MI6 sitt hovedkvarter i London. Bond jager etter leiemorderen på en båt nedover Themsen, og morderen forsøker å rømme med en luftballong. Bond tilbyr henne beskyttelse mot at hun forteller hvem som ansatte henne. Men hun velger istedet å ødelegge luftballongen, og dreper seg selv.
Bond blir skadet på grunn av det høye fallet fra ballongen. Men han er tilstede ved begravelsen etter Sir Robert King, og han følger noen spor som går til Viktor "Renard" Zokas (spilt av Robert Carlyle) en tidligere KGB-agent som senere begynte som terrorist. Etter et tidligere forsøk på å ta livet av en annen MI6-agent satt Renard igjen med en kule i hjernen, noe som gradvis ødelegger sansene hans. Denne skaden gjorde ham følelsesmessig amputert, og fullstendig immun mot alle fysiske smerter. James Bond får i oppdrag å beskytte oljearvingen Elektra King (spilt av Sophie Marceau) mot Renard, som tidligere hadde forsøkt å bortføre Elektra. Men Elektra klarte den gangen å stikke av fra ham. Bond flyr til Aserbajdsjan, hvor Elektra holder oversikt over byggingen av et nytt segment av familiens oljerørledning. Under en omvisning av rørledningens foreslåtte rute gjennom fjellene blir Bond og Elektra angrepet av bevæpnede leiemordere på snøscootere. De kommer seg unna, og senere reiser Bond til Valentin Zukovsky (spilt av Robbie Coltrane) for å finne informasjon om de som angrep Elektra.
Bond innser at Elektras sikkerhetssjef i all hemmelighet samarbeider med terroristen Renard. Bond tar over identiteten til en russisk kjernefysiolog. Han møter den amerikanske kjernefysikeren Christmas Jones som avslører hans sanne identitet ovenfor Renard som har fått tak i plutonium, og Renard stikker av før Bond rekker å stoppe ham. Bond mener at Elektra kanskje ikke er så uskyldig som hun ser ut som. De oppdager at en bombe har blitt plassert under en oljerigg. Bond og Jones går inn i en rørledning for å deaktivere bomben. Begge to kommer seg unna riggen før en stor del av rørledningen blir ødelagt, men de antas drept. Senere avslører Elektra til M at hun og Renard faktisk samarbeider med hverandre, og at hun drepte faren sin som hevn for å tidligere ha brukt henne som agn ovenfor Renard. Elektra kidnapper M og sperrer henne inne. Det M ikke vet er at Bond og Jones fremdeles er i live, og de har reist til Istanbul.
Jones innser at hvis Renard planlegger å bruke plutonium i en atomreaktor på en ubåt, så vil den resulterende eksplosjonen ødelegge hele Istanbul, og sabotere russernes oljerørledning i Bosporos. Dermed vil rørledningen til Elektra ha et ubestridt monopol i hele området. Bond og Jones blir tatt til fange og separert av Elektra og hennes håndlangere. Jones blir tatt om bord i ubåten, men Bond blir torturert av Elektra. Bond kommer seg løs, frigjør M og han dreper Elektra, før han dykker etter ubåten. Bond frigjør Jones. Ubåten blir skadd, og begynner å ta inn mye vann. Bond og Renard havner i en brutal kamp. Renard blir til slutt drept, og Bond og Jones kommer seg vekk fra ubåten før den oversvømte atomreaktoren blir ødelagt under vann.
Rolleliste (i utvalg)
Dette var den siste filmen med «Q», og hans etterfølger, som Bond kaller «R», introduseres.
Røkt laks
Røkt laks er laks som er konservert ved røyking, kaldrøyking eller varmrøyking.
Darko Stanić
Darko Stanić (født 8. oktober 1978) er en serbisk håndballspiller. Han representerte landet sitt under Sommer-OL 2012 i London, der han endte på niendeplass med det serbiske landslaget.
Røkt laks
Røyking av fisk og kjøtt har vært en av hovedmåtene å konservere mat på i tusener av år. I dagens samfunn kan man kjøpe røkt laks i nesten hver eneste dagligvarebutikk.
Røyking foregår i et røkeri, med en vedovn. Bjørkespon eller annen spon antennes og holdes glødende. Røyksmaken kan forsterkes ved å tilføre fersk einer eller fersk pors i ovnen.
Colleen Moore
Colleen Moore (født 19. august 1899 i Port Huron i Michigan, død 25. januar 1988 i El Paso de Robles i California) var en amerikansk stumfilmstjerne og skuespiller.
Tilstand (fysikk)
Tilstand brukes til å betegne fysiske egenskaper et system har for øyeblikket. Hva slags egenskaper som betegnes kommer an på systemet.
Tilstand kan bety:
The Fisherman’s Bride
The Fisherman's Bride er en amerikansk stumfilm fra 1909.
Handling
I nærheten av den lille byen Astoria, bor gamle Skipper Stout og datteren hans Jennie. En gammel bekjent, Jed Prouty, er ivrig etter å inngå en allianse mellom sin egen sønn Hiram og Jennie. Men sistnevnte er allerede veldig forelsket i John Todd, en ung fisker. Skipper Stout favoriserer Hiram, på grunn av hans tilsynelatende velstand. Men Jennie velger i stedet å gifte seg med John, til stor irritasjon for Hiram - hvis far deler hans forferdelse.
Far og sønn bestemmer seg deretter for å hevne seg på den intetanende unge mannen, og finner på et komplott for å lokke ham ned til en brygge. En frakk kastes behendig over hodet hans, og etter en hard kamp blir han kastet over bord til en ventende slepebåt - som umiddelbart legger ut i sundet. Men Jennie fikk med seg hva som har skjedd, og forsøker å redde sin kjære før det er for sent.
Rolf Andersson
Rolf Andersson er en svensk tidligere fotballspiller. Andersson, som var spiss, spilte for Malmö FF i Allsvenskan, samt for Sveriges herrelandslag i fotball.
Landslagskarriere
Andersson spilte en landskamp for Sverige, da Sverige spilte 0–0 hjemme mot Spania 17. juni 1951.
Brussel-traktaten (1948)
Bakgrunn
Den britiske utenriksminister Ernest Bevin advarte i Underhuset 22. januar 1948 mot trusselen fra Sovjetunionen. Han understrekte sin plan om å styrke samarbeidet med Benelux-landene og Frankrike, og at han ville utvide Dunkerque-traktaten til å gjelde disse landene. Bare få dager senere, 25. februar 1948, overtok kommunistene makten i Tsjekkoslovakias hovedstad Praha ved et voldelig kupp. Samtidig diskuterte Danmark, Norge og Sverige et mulig skandinavisk forsvar, inspirert av Finlands nøytrale modell. De skandinaviske landene ønsket å kjøpe våpen fra USA, men USA avslo å støtte et nøytralt forsvarssamarbeid.
Senere utvikling
Det ble etablert en felles militær overkommando I Vestunionen. I 1951 ble hoveddelen av Vestunionens forsvarsfunksjoner overført til NATO, og ble dermed kjernen i NATOs Supreme Headquarters Allied Powers Europe (SHAPE). Brusseltraktaten ble modifisert i 1954, og Vestunionen ble erstattet av Den vesteuropeiske union. Siden ble traktatens sosialpolitiske innhold overført til Europarådet. Samarbeidet om økonomiske forhold var overtatt av OECD.
I 2009 trådde Den europeiske unions (EU) Lisboa-traktat i kraft, og innførte en forpliktelse om gjensidig solidaritet og kollektivt forsvar. Brussel-traktaten ble på dette tidspunkt ansett som overflødig, gitt at EUs felles sikkerhets- og forsvarspolitikk også tidligere hadde overtatt mye av VEUs operative samarbeid, og i 2010 trakk samtlige medlemsland seg fra Brusseltraktaten.
Jakob Sverdrup (1881–1938)
Jakob Sverdrup d.y. (født 10. april 1881 i Leikanger, død 21. november 1938 i Oslo) var en norsk språkforsker.
Biografi
Jakob Sverdrup giftet seg i 1909 med Marie Ramm Hoel (1874–1961).
Lipizzaner
Lipizzaneren er en hesterase som ble avlet frem i 1518, da Karl II av Østerrike grunnla en avlsgård i Lipica. Spanske hester, pura rasa espanol og berbere, ble krysset med landets egne, hvite karst-hester. Hestene er særlig kjent fra Spanische Hofreitschule i Wien.
Hestene er født brune/svarte men blir skimmel etterhvert som de blir eldre. Et fåtall av dem forblir brune eller svarte, men rundt 95 % av dem er skimmel. De utvikler seg sakte, og det er ikke vanlig å ri dem inn før i 4-årsalderen, men de kan brukes til de er godt over 20 år. Lipizzanerhesten har fått en sterk kulturell status i Slovenia og fins avbildet på det slovenske 20 cents euro-mynten. Såvel i Østerrike som i Ungarn skjer avlen under statlig overoppsyn og kontroll. Med all rett kalles lipizzaneren for en europeisk kulturhesterase, som disse regjeringene anser å være veldig viktig å bevare. Lipizzaneren har på grunn av sitt lettlærte og arbeidsvillige lynne blitt populær innen ridesporten, da fremst i dressuren, der de utmerker seg. Lipizzaneren er nobel og stolt, og passer seg godt som kjørehest.
Gelug
Gēlug eller geluk, også kalt gelugpa og gelukpa (tibetansk: དགེ་ལུགས་པ་, wylie: dge lugs pa, tibetansk pinyin: gēlugpa; Lhasa IPA: [ɡèlugpa], tradisjonell kinesisk: 格魯派, forenklet kinesisk: 格鲁派, pinyin: gélǔ pài ), er den yngste av de fire store skoler i tibetansk buddhisme. Gelugpa betyr ordrett «den dydige vei». Grunnleggeren av skolen var den store tibetanske reformatoren Tsongkhapa (ཙོང་ཁ་པ།, 1357–1419), også kalt Je Rinpoche. Skolen ble grunnlagt i året 1409 sammen med grunnleggelsen av klosteret Ganden, 40 km øst for Lhasa. Ganden er den tibetanske oversettelsen av sanskritordet Tushita, det rene landet, som er assosiert med bodhisattvaen Maitreya.
Gelugpa blir noen ganger også kalt «gulhattene» (kinesisk: 黃教, pinyin: huáng jiào), fordi den er kjent for sine spesielle gule hatter. De tre andre skolene – sakya, kagyu og nyingma, er kjent for sine røde hatter og blir noen kanger kalt «rødhattene». I begynnelsen var gelugpa sterkt fokusert på mahāyānalæren til Atisha (980–1052); i 1056 førte hans disippel Dromtön (1004–1064) hans lære videre i skolen kadampa (བཀའ་གདམས་པ, bka' gdams pa). Kadampa betyr «de som følger sūtraene og upadeśaene [de muntlige instruksjonene til en guru». Gelugpa overtok lærdommene til denne tidligere skolen, og kalles derfor også «den nye kadampatradisjonen» (tradisjonell kinesisk: 新噶當派, forenklet kinesisk: 新噶当派, pinyin: xīn gádāng pài). I tillegg overtok gelugpa vajrayānalæren fra de tre andre skolene.
Det nominelle overhodet for gelugpa er Ganden Tripa, «tronholderen av [klosteret] Ganden». Denne personen blir valgt gjennom en demokratisk prosess i klostrene. Dalai Lama og Panchen Lama er imidlertid mye mer kjent og berømt.
Opprinnelse og lære
Tsongkhapas fremstående verk er Lam-rin chen-mo, eller Lam Rim ("Den store klargjøring av den trinnvise veien") som han overtok etter den indiske mesteren Atisha i det 11.århundre. I dette verket oppsummerte han mahayana-læren fra mahayana-mestrene Nagarjuna, Asanga og Dingnaga. Lamrim er til i dag den grunnleggende læren i Gelug-tradisjonen, sammen med den systematiske kultiveringen av synet på tomhet. Dette blir kombinert med guddoms-yoga med Høyeste Yoga Tantra-guddommer som Kalachakra, Chakrasamvara, Yamantaka og Guhyasamaya hvor man fokuserer på den uadskillelige sammenhengen mellom tomhet og salighet.
Disse seks skriftene fra Tsongkhapa er hovedkildene for studiene i Gelug-tradisjonen:
Hvert Gelug-kloster bruker sitt eget sett av kommentartekster av forskjellige forfattere, kjent som kloster-manualer (Tib. yigcha). Leksjonene fra Tsongkhapa blir sett på som beskyttelse mot misforståelser i Mahayana- og Vajrayana-buddhisme. Det blir sagt at hans tilhengere bruker ''Den store klargjøring av den trinnvise veien" som hovedkilde i undervisningen.
Statens tre pilarer
I året 1409 grunnla Tsongkhapa klosteret Ganden ved Lhasa. Ganden ble hovedklosteret for Gelug-tradisjonen. Tsongkhapas nære elever grunnla i 1416 klosteret Drepung, og klosteret Sera nær Lhasa i 1419, den lavere Tantra-høyskole (Gyumed) i 1440, den øvre Tantra-høyskole (Gyutö) i 1474 og i året 1447 klosteret Trashilhünpo i Shigatse, hovedklosteret for Panchen Lama.
Tsongkhapa hadde aldri politiske ambisjoner, han flyktet, da budbringere fra Keiseren av Kina inviterte ham til et politisk møte i Kina.
Til tross for hans klare motvilje mot politikk og verdslig makt, ble klostrene Ganden, Drepung og Sera senere til "statens tre pilarer", etter at den 5. Dalai Lama Ngawang Lobsang Gyatso fikk herredømme over Tibet fra mongol-fyrsten Gushri Khan. Som symbol for den nye regjeringens politiske styrke og for Dalai Lamas åndelige betydning ble Potala-palasset bygd, som i seg selv skal være en avbildning av det mystiske palasset til bodhisattvaen Avalokitesvara. Foreningen av stat og kirke i Gelug-tradisjonen og maktpolitiske forskyvninger vil sikkert få en blandet vurdering blant tilhengere av de forskjellige buddhistiske tradisjonene, men det var lite maktpolitisk kamp i Tibet, og det kan ikke sammenlignes med maktpolitiske hendelser i Europa opp gjennom århundrene eller hendelsene under den kinesisk okkupasjonen av Tibet.
Overhodet for Gelug
Overhodet i Gelug-tradisjonen er Ganden Tripa, han blir valgt i en demokratisk prosess i klostrene. Han regnes som "tronholder av Ganden", den direkte etterfulger av Tsongkhapa. Den nåværende 101. Ganden Tripa, Khensur Lungri Namgyel Rinpoche, ble født 1927 i Kham (øst-Tibet).
Men på grunn av sin åndelige og politiske betydning er Dalai Lama den viktigste lama i Gelug-tradisjonen. Den 14. Dalai Lama, Tenzin Gyatso ble kjent over hele verden, da han fikk Nobels fredspris i 1989.
Rime
I det 19. århundre ble den økumeniske Rime-bevegelsen grunnlagt av mestrene fra forskjellige tradisjoner, blant annet for å unngå sektereriske splittelser mellom tradisjonene. Det var enkelte Gelug-lamaer som støttet bevegelsen også. Den daværende Dalai Lama, selv bærer av overdragelser fra forskjellige tradisjoner, la ofte vekt på å unngå sektererisk tenkning i forholdet mellom de forskjellige tradisjonene.
Slaget ved Hastings
Slaget ved Hastings fant sted 14. oktober 1066, og var det avgjørende slaget som førte til at normannerne klarte å erobre England. Seierherre og Englands nye konge var hertugen av Normandie, Vilhelm Erobreren.
Gelug
Utbredelse
I tillegg til de tradisjonelle Gelug-områdene i Tibet og Mongolia finnes det i dag Gelug-menigheter (sanghaer) over hele verden. I Europa er det spesielt mange Gelug-tilhengere i Sveits, hvor mange tibetiske flyktninger har fått opphold.
Slaget ved Hastings
Bakgrunn
Etter Edvard Bekjennerens død var den engelske kronen omstridt. Det ble på den ene side hevdet at Edvard som takk for tidligere tjenester hadde lovet den til hertug Vilhelm av Normandie, og på den annen at det var Harold Godwinson, sønnen til Godwin, jarl av Wessex som hadde rett til tronen. Harold var valgt til ny konge av Witenagemot og deretter kronet som den lovlig valgte konge etter engelsk lov. Hertugen gjorde like fullt krav på riket. Den 28. september 1066 steg han i land, uten å møte motstand, ved Pevensey.
Der forskanset han seg, trolig i restene av det romerske fortet på stedet. 25. september 1066 hadde Harold Godwinson nedkjempet Harald Hardrådes hær i slaget ved Stamford Bridge, og begynte raskt å marsjere sørover da han fikk vite at hertugen hadde gått i land. Han samlet flere soldater på veien mot sørkysten.
Angelsakserne
Da Harold Godwinson ankom, stilte han opp sine styrker over veien fra Hastings til London. Bak seg hadde de den store skogen Anderida, og foran seg en lang, slak bakke ned til stedet hvor stigningen på Telham Hill begynner. Stedet ligger ved byen Battle, som har navn etter slaget. Høyalteret i klosterkirken i Battle Abbey skal ha stått på stedet hvor Godwinson falt; det er i dag et minnesmerke på stedet. Vilhelm Erobreren iverksatte byggingen av kirken på stedet som en soning for drapene og blodsutgytelsen han hadde forårsaket.
Den engelske hæren antas å ha vært på 7000–8000 mann. Den bestod utelukkende av infanteri; engelskmennene kunne gjerne ri til et slag, men steg så av for å kjempe. Hæren var sammensatt av medlemmer av det angelsaksiske aristokratiet, særlig thegner, også kalt thanes, kongens egne styrker inkludert livgarden housecarls («huskarer»), samt utskrevne bønder. Forrest stod thegnene og kongens garde, mange utslitte av først å ha kjempet ved Stamford bru halvannen uke tidligere, etterfulgt av en strevsom hastemarsj helt til sørkysten. De var bevæpnet med sverd, spyd og i noen tilfeller danske stridsøkser. Til beskyttelse bar de ringbrynjer og skjold. Ved å la skjoldene overlappe lagde de en beskyttende mur langs åsryggen. Etter hvert som de i forreste rekke falt, var det forventet at de lenger bak rykket frem for å tette hullene i rekken. Bak dem stod bønder med buer og de våpen de ellers måtte ha.
Normannerne
Hertug Vilhelm samlet sin hær nedenfor den engelske posisjonen. Normannernes hær var av samme størrelse, og bestod av hertugens normanniske, bretonske og flamske vasaller med deres underordnede, samt leiesoldater fra flere land, inkludert de normanniske områdene i Italia. Adelsmennene hadde blitt lovet eiendommer i England og ytterligere titler, mens de av lavere rang skulle få betalt i form av plyndring og krigsbytte; mange av dem hadde også håp om å få seg eiendom.
Etter at Vilhelm hadde bestemt seg for å innta England, sendte hans gamle lærer Lanfranc en budbringer til Roma med anmodning om pavens støtte. Lanfrancs utsending hevdet at den engelske kirke forfalt, og lovet at om Vilhelm seiret, ville han iverksette et omfattende reformarbeid. Uten videre erklærte pave Alexander II invasjonen av England som et lovlig korstog og utstyrte Lanfrancs utsending både med et korsbanner og en ring med et hår fra St. Peter. Videre ekskommuniserte paven Harold Godwinson på bakgrunn av Vilhelms beskyldninger om at Harold skulle ha myrdet tronarvingen Ælfred Ætheling i 1036, for å tilrane seg den engelske trone. I virkeligheten var Harold lovlig valgt av Witenagemot, dvs. lovlig valgt konge etter engelsk lov.
I slaget ved Hastings førte derfor normannerne et korsbanner som ses to steder på Bayeuxteppet. Banneret var velsignet av pave Alexander personlig. Slik kunne de se seg selv som korsfarere som ville komme rett til himmelen om de falt i kamp. Alexanders inngripen bidro sterkt til normannernes seier. Straks invasjonen ble lansert som et korstog, hadde det meldt seg frivillige. Attpåtil kom ekskommuniseringen som et sjokk på Harold Godwinson, som ikke var skyld i noe av det paven hadde lagt til grunn. Trolig ble han kjent med det bare få dager før slaget, av en utsending fra hertug Vilhelm. Sjokkert og motfallen uttalte han dagen før slaget at Herren fikk avgjøre utfallet, og sørge for en rettferdig seier: «Herrens hellige hånd vil handle rettferdig.» Godwinson deltok i slaget som en uengasjert tilskuer. Det skal ikke finnes indikasjon på at han tok noen avgjørelser eller ledet sine soldater etter at slaget ved Hastings var i gang.
Normannerhæren ble stilt opp i den klassiske middelalderstilen, men tre avdelinger. Normannerne stod i midten, med bretonere på venstre flanke og fransk-flamske styrker på høyre. Hver avdeling hadde infanteri, kavaleri og bueskyttere. Ut fra Bayeuxteppet kan det se ut til at det også var med armbrøstskyttere. Dersom bildene er tolket riktig, er dette den tidligste dokumenterte bruk av armbrøster, men det er noe uenighet om dette blant militærhistorikere. I motsetning til engelskmennene stod de stilt opp med bueskytterne forrest. Dette gav mulighet til å utveksle pilskurer, uten at hele styrken var utsatt for motstanderens piler.
Slaget
Ifølge legenden tryglet hertugens sanger og ridder, Ivo Taillefer, om å få lov til å slå det første slaget. Han fikk lov til dette, og red frem foran engelskmennene mens han kastet sverdet og spydet sitt opp i luften og fanget dem igjen, mens han sang en tidlig versjon av «Rolands sang». Ifølge den tidligste kilden til denne fortellingen, Carmen de Hastinhae Proelio, kom en engelskmann frem for å møte ham i tvekamp, og Taileffer drepte raskt sin motstander og tok hans hode som trofé. I en kilde fra det 12. århundre hevdes det derimot at Taileffer red rett inn i den engelske slagoppstillingen og drepte en til tre engelskmenn før han selv falt.
Enten dette stemmer eller ei, startet selve slaget med at normannerne avfyrte piler. Normanniske bueskyttere trakk ikke strengene lenger enn til kjeven, hvilket med den buetypen de brukte ikke gav nok kraft til å trenge gjennom fiendens skjold. Pilregnet gjorde derfor minimal skade.
Normannernes infanteri og kavaleri rykket så frem, ledet av hertugen og hans halvbrødre biskop Odo og grev Robert de Mortain. De kom i nærkamp med engelskmennene, men de kraftige danske stridsøksene og de sterke skjoldene som var klemt fast i hverandre gjorde det umulig å bryte gjennom. Etter forholdsvis store normanniske tap holdt fortsatt skjoldmuren.
Bretonerne på venstre flanke, hvor bakken er slakest, kom først i kontakt med engelskmennene. De var ikke forberedt på motstanden de møtte, og ble raskt brutt opp. Deler av engelskmennenes høyre flanke, muligens ledet av en av kongens brødre, brøt ut og jaget dem nedover bakken i et vilt og uordnet stormløp. Da de nådde flatmark ble da angrepet av normannisk kavaleri, og uten skjoldmuren hadde de ikke noe forsvar og ble slaktet ned.
Engelskmennenes forhastede offensiv ble lagt merke til, og normannerne organiserte falske flukter. Kavaleriet red flere ganger inn mot skjoldmuren, men trakk seg hver gang tilbake og ble forfulgt. Engelskmennene fulgte etter det de trodde var en panikkslagen fiende, for så å oppleve at kavaleriet igjen snudde og tvang dem vekk fra skjoldmuren.
Datidens slag varte sjelden lenger enn et par timer før den svakere part overga seg. At slaget ved Hastings strakte seg over ni timer, viser forsvarernes desperasjon. Uansett måtte slag avsluttes ved solefall. Godwinson falt kort tid før solnedgang; også hans brødre, Gyrth og Leofwine, falt. Hadde Harold Godwinson overlevd natten, ville forsterkningene nådd frem ved daggry, og da ville han trolig seiret.
Oppfatningen av at kong Harold ble ramt av en pil i øyet, skyldes trolig at Bayeuxteppet viser en soldat truffet av en pil ved øyet, men han står oppreist. Hadde han fått banesår, ville han vært avbildet som fallende. I dag antas det at Harold Godwinson er mannen til høyre med stridsøks, slått ned av en normannerridder på hesterygg. Å dø av en pil i øyet var en dødsmåte som ble forbundet med å være skyldig i mened. I avbildningen av Harold Godwinsons død var det opprinnelig ikke med noen pil. Den ble tilføyd på 1800-tallet under en fransk reparasjon av teppet. På 1700-tallet er det et spydskaft som holdes over personens hode. I Carmen de Hastingae Proelio (= Sangen om slaget ved Hastings) hevdes at Vilhelm og tre franske riddere kjempet seg innpå den engelske kongen, og den første stakk lansen sin gjennom kongens skjold og bryst så blodet sprutet. Den neste brukte sverdet til å hugge av kongens hode under hjelmen; og den fjerde kuttet av beinet hans ved låret og dro det et stykke bort.
Angrepet nådde engelskmennene først på ytre høyre og venstre flanke. Normannerne begynte så å rulle opp linjen fra flankene, og den allerede sterkt svekkede skjoldmuren begynte å vakle. Normanniske fotsoldater klarte dermed å presse seg inn, slik at engelskmennene mistet fordelen skjoldene gav. Da det ble klart at kongen hadde falt, tok mange engelskmenn flukten, mens hirden fortsatte å kjempe rundt kongens lik og hans standard.
I folkelig overlevering var den døde kongen så skjendet at hans enke Edith måtte identifisere ham. Ansiktet hans skal ha vært så ødelagt at hun måtte lete frem et merke på kroppen hans.
Etterspill
Bare en liten del av engelskmennene nådde skogen. En del normannere fulgte etter, men i halvmørket mellom trærne fikk engelskmennene overtaket i ulendt terreng. I kilder fra det 12. århundre fortelles at normannerne som gikk inn i skogen, falt i en mal fosse, en «ond grøft», der engelskmennene gjorde ende på dem. Rundt 100 år etter slaget ble Malfosse-episoden gjengitt i Roman de Rou og Chronicle of Battle Abbey. Diverse raviner og myrland i traktene rundt Battle har vært utpekt som denne Malfosse. I dag er det antatt at det var flere slike episoder i løpet av slaget. Et opprinnelig stedsnavn var Malfosset, i 1180 gjengitt som Malfosse, senere som Manfosse, som kan minne om første ledd i navnet på skogen Mansers Shaw.
Hertug Vilhelm hvilte gjennom natten, og begynte så på den videre erobringen av England. I to uker rekrutterte han soldater nær Hastings, og ventet på at angelsaksiske aristokrater skulle komme for å underkaste seg. Da han innså at dette ikke kom til å skje, begynte han sin marsj mot London. Første juledag ble han kronet i Westminster Abbey.
På slagstedet grunnla Vilhelm Battle-klosteret, som ble innviet i 1095. Lite står igjen, bortsett fra en port i enden av hovedgaten i Battle.
En tid etter slaget ble Bayeuxteppet laget til minne om hendelsene i 1066. Det er en meget viktig kilde til kunnskap om slaget, fordi det viser våpen og utstyr som ble brukt. Sammenholdt med skriftlige kilder gjør dette slaget ved Hastings til ett av den tids slag man vet mest om.
Slaget ble viktig for utviklingen av krigføring med blandede våpenarter. Engelskmennene var overlegne i nærkamp, men ved hjelp av det raske kavaleriet, bueskyttere som kunne desimere de bakre rekkene, og infanteri til å trenge gjennom skjoldmuren når den tok til å svikte, klarte normannerne å sikre seg seier. Kombinasjonen gav engelskmennene få andre muligheter enn å kjempe defensivt; deres offensive handlinger ble skjebnesvangre for dem.
French Open 1970
French Open er en Grand Slam-turnering i tennis på grus som blir spilt på Roland Garros-stadion. French Open i 1970 ble arrangert i perioden 25. mai til 7. juni. Jan Kodeš vant finalen over Zeljko Franulovic og i damefinalen vant Margaret Smith Court over tyske Helga Niessen.
Michael McPhail
Michael McPhail (født 15. desember 1981) er en amerikansk skytter som konkurrerer i rifleskyting. Han representerte landet sitt under Sommer-OL 2012 i London, der hans beste resultat var nummer 9 i 50 meter rifle, liggende.
Petter Ulvestad
Petter Ulvestad (født 6. juli 1960) er en norsk tidligere svømmer som representerte Molde SLK.
Han vant 23 NM-gull og 45 NM-medaljer i perioden 1977–1986.
Marta Domínguez
Marta Domínguez (født 3. november 1975 i Palencia) er en spansk friidrettsutøver, som også er visepresident i det spanske friidrettsforbundet.
Siden EM i friidrett 1998 i Budapest har Marta Domínguez tilhørt europatoppen innen langdistanseløp. Under VM 2001 i Edmonton tok hun sølv på 5000 meter, etter russiske Olga Jegorova, og to år senere tok hun sølv bak etiopiske Tirunesh Dibaba. Hennes hittil største suksess er seieren på 3000 meter hinder under VM 2009 i Berlin.
Junior-VM i synkronsvømming 1993
Junior-VM i synkronsvømming 1993 (junior-VM i synkronsvømming) ble arrangert i Leeds i Storbritannia i 1993.
Josh Groban
Joshua Winslow Groban (født 27. februar 1981 i Los Angeles, California, USA) er en amerikansk sanger.
Hans karriere startet i 1999, da han sang «The Prayer» med Celine Dion under øvelsene til Grammy-utdelingen. Etter dette var han gjest på flere TV-programmer, inkludert Rosie O'Donnell, Oprah, Senkveld med Thomas og Harald og The Tonight Show med Jay Leno. Han spilte også rollen som Malcolm Wyatt i to episoder av Ally McBeal.
De første årene
Groban har jødisk-amerikansk far (av polsk-ukrainske immigranter) og norsk-amerikansk mor. Hans norske tippoldemor kom fra Toten. Faren konverterte til kristendommen da han giftet seg med moren hans. Josh debuterte med sang i 7. klasse, men satte karrieren på vent for å forbedre karakterene sine.
Han har opptrådt på Oscar-utdelingen, avslutningsseremonien i vinter-OL i Salt Lake City, Live 8 og Nobels fredspriskonsert. Han har turnert over hele verden, og har en stor fanskare som kaller seg selv «Grobanites».
Til sammen har Josh Groban solgt over 15 millioner musikkalbum. Han har sunget duetter med store artister som Sissel Kyrkjebø, Celine Dion, Lara Fabian, Sarah McLachlan, Sarah Brightman, Charlotte Church, Faith Hill og Beyoncé.
Ukokplatået
Ukokplatået (russisk Укок) er et fjerntliggende og urørt slettelandskap i hjertet av det sørvestlige Sibir, i Altajfjellene i Russland, nær grensen til Kina, Kasakhstan og Mongolia. Pazyryk er navnet på folket som levde i Altajfjellene på dette platået og som en har funnet flere flotte gjenstander etter, inkludert mumier som er bevart i permafrosten.
Mange gamle gravrøyser fra bronsealderen er funnet i området og er knyttet opp til pazyrykkulturen, som kan minne om den sagnomsuste Skytia i vest. Det russiske ordet for slike gravplasser er kurgan. Utgraving i dette området har ført til mange fascinerende funn. Et av de mest kjente funn ble kalt «Isprinsessen», og ble gravd ut av den russiske arkeologen Natalia Polosmak. Tre tatoverte mumier (om lag 300 f.Kr.) ble gravd ut fra permafrosten på Ukokplatået i andre halvdel av 1900-tallet.
Ukokplatået er et av UNESCOs verdensarvsteder, kalt De gylne fjellene i Altaj, som blir ansett som en viktig miljømessig skatt. Her finner en flere globalt utryddingstruede dyrearter, som snøleopard. Andre utryddingstruede dyr i området som trenger vern er argalisauen, steppeørn og svartstork. I dag er Ukokplatået truet av planer om å bygge en gassrørledning mellom Kina og Russland. Området er også truet av planer om en vei over platået, i tillegg til at de lokale bøndene driver området for hardt. Isprinsessen og andre arkeologiske funn ble funnet like innenfor et landområde som Russland og Kina er uenige om. Innbyggerne i reublikken Altaj krever tilbake gjenstandene som er tatt fra gravhaugene, og som for tiden oppbevares i Novosibirsk.
Solidaritetspartiet
Solidaritetspartiet er et tidligere svensk politisk parti som opprinnelig var kommunistisk, men som endte opp som et sosialdemokratisk parti.
EM i volleyball for kvinner 2021
EM i volleyball for kvinner 2021 ble arrangert i Bulgaria, Kroatia, Romania og Serbia fra 18. august til 4. september 2021. Dette var andre gangen et europamesterskap i volleyball for kvinner ble arrangert i fire forskjellige land.
Solidaritetspartiet
Partiet oppsto opprinnelig som en utbrytergruppe fra Sveriges Kommunistiska Parti (SKP) i 1967, et brudd som var utløst av at partiet endret navn til Vänsterpartiet Kommunisterna, men som var resultatet av en langvarig strid mellom partiledelsen og en pro-kinesisk venstreopposisjon under ledelse av Nils Holmberg. Disse grunnla sammen med deler av Clarté-bevegelsen og restene av Sveriges Kommunistiska Arbetareförbund i 1967 Kommunistiska Förbundet Marxist-Leninisterna (KFML) som en partibyggende organisasjon.
EM i volleyball for kvinner 2021
Kvalifisering
Vertsnasjonene Bulgaria, Kroatia, Romania og Serbia var direktekvalifiserte til mesterskapet i 2021. I tillegg var de åtte beste lagene fra EM i volleyball 2019 også direktekvalifiserte:
Solidaritetspartiet
En betydelig splittelse fant sted i 1970 da KFML(r) ble grunnlagt av elementer som la større vekt på arbeiderklassens egenorganisering, men i 1973 ble organisasjonen omgjort til Sveriges Kommunistiska Parti, et navn som var blitt ledig i og med det gamle SKPs navneskifte.
EM i volleyball for kvinner 2021
Trekning
Trekningen av gruppene fant sted i Beograd 20. mai 2021.
Brunsbüttel
Brunsbüttel (, lavtysk: Bruunsbüddel) er en by og kommune i Ditmarsken i delstaten Schleswig-Holstein i Tyskland. Brunsbüttel har status i den kommunale forvaltningen som en amtsfri by.
EM i volleyball for kvinner 2021
Seeding
Trekningen av gruppene foregikk på denne måten:
Gullhaug (Bærum)
Gullhaug er et sted på Bærums Verk. På Gullhaug ligger Gullhaug skole. Man finner også her Gullhaug Bo og Behandlingssenter.
Liste over vinnere av landskappleiken på hardingfele
Liste over vinnere av landskappleiken på hardingfele er en kronologisk liste over vinnere av landskappleiken på hardingfele.
Marokko under Afrikamesterskapet i friidrett 2004
Marokko deltok under Afrikamesterskapet i friidrett 2004 (utendørs) fra 14. til 18. juli 2004 i Brazzaville i Republikken Kongo.
Friidrett under Sommer-OL 2008 – Høydehopp kvinner
Kvinnenes høydehopp under Sommer-OL 2008 fant sted den 21. til 23. august 2008 på Beijing National Stadium.
Solidaritetspartiet
På partikongressen i 1976 ble et mindretall i partiet, med partiformann Bo Gustafsson i spissen, ekskludert. Bakgrunnen var et påstått høyreavvik i forbindelse med at disse gikk inn for et valgsamarbeid med VPK. Flertallet mente imidlertid at VPK og deres støtte til Sovjetunionen gjorde dem farlige i en situasjon som ble omfattet å være preget av en overhengende krigsfare. Å sikre forsvaret av Sverige fikk nå høy prioritet, noe som i sin tur førte til nye linjeskifter. Den nasjonale alliansen måtte sikres, og i forbindelse med lønnsoppgjøret i 1980 gikk SKP bort fra sin tradisjonelle linje med kritikk av LO-ledelsen. På denne tiden gikk en venstrefløy på omkring 15 prosent av partiet ut og dannet Sveriges Kommunistiska Parti (marxister-leninister), som senere skiftet navn til Sveriges Kommunistiska Arbetarparti.
Gullhaug (Bærum)
Gullhaug er også endeholdeplass for Ruters busslinjer 143 (Bærums Verk – Oslo Bussterminal) og rushtidslinjen 144 (Hammersborggata Ekspress – Bærums Verk Ekspress).
Solidaritetspartiet
I 1982 støttet SKP Socialdemokraterna ved valget, og kommunisme og maoisme forsvant gradvis fra det politiske grunnlaget. I 1986 ble det fjernet fra programmet, og partiet skiftet navn til Solidaritetspartiet. Tidsskriftet Marxistiskt Forum' hadde blitt lagt ned i 1985. Avisa Gnistan endret i 1986 navn til Solidaritets-Gnistan, og ble til slutt lagt ned i 1989. I 1990 opphørte partiet å eksistere som landsdekkende organisasjon, selv om de frem til 1998 var representert i kommunestyret i Vallentuna.
Gullhaug (Bærum)
På Gullhaug finnes Eineåsen Skianlegg som er et løypenettverk drevet på frivillig basis av Bærums Verk IF.
Brunsbüttel
Den er viktig havne- og industriby ved munningen av Kielkanalen og elven Elben ved Nordsjøen. Økonomien har vært knyttet til sjøfart siden åpningen av Kielkanalen, som har en rekke sluser ved byen. Havnen i Brunsbüttel er den viktigste på Schleswig-Holsteins vestkyst. I 2012 hadde havnen en tonnasje på nærmere 11,5 millioner tonn.
Brunsbüttel kjernekraftverk var i drift fra 1976 til 2007. Siden 1960-årene har kjemisk industri og stålindustri hatt stor betydning.
Geografi
I areal er Brunsbüttel den femte største bykommunen i Schleswig-Holstein, etter Lübeck, Fehmarn, Kiel og Neumünster. Brunsbüttel utgjør 65,24 km² og grenser til kommunene Averlak, Eddelak, Neufeld og Neufelderkoog i Ditmarsken i nord og vest. I øst ligger kommunene Büttel og Kudensee i Steinburg. I sør er Brunsbüttel skilt fra delstaten Niedersachsen med Elbes utløp.
Elbe er om lag 3 km bred ved Brunsbüttel. Vanlig tidevannsforskjell er på mellom 2,5 og 3 m. Området er oppdemmet marskland langs elveutløpet. Byen har ingen naturlige høydedrag og ligger knapt over havnivå. Utgravinger i forbindelse med anleggelsen av Kielkanalen mellom 1887 og 1895, og nye sluser mellom 1908 og 1914, har skapt noen kunstige høyder. Kanalen deler byen i en østlig og vestlig del. Gjennom byen renner også dreneringskanalen Braake, som oppstod under juleflommen i 1717. Braake brukes også til rekreasjonsformål.
Kommunen er inndelt i ortsteilene Brunsbüttel, Brunsbüttel-Ort, Brunsbüttel-Süd, Blangenmoor-Lehe, Mühlenstraßen, Ohlen, Osterbelmhusen, Ostermoor, Triangel, Westerbelmhusen og Westerbüttel.
I luftlinje ligger Brunsbüttel 10 km unna Marne i nordvest, 33 km unna Heide i nord og 80 km unna Kiel i nordøst. I øst og sørøst ligger byen 24 km unna Itzehoe, 101 km unna Lübeck og 68 km unna Hamburg. I sørvest og vest ligger byen 53 km unna Bremerhaven og 29 km unna Cuxhaven. Nærmeste autobahn ligger 27 km unna byen, og nærmeste jernbanestasjon med passasjertrafikk ligger i Sankt Michaelisdonn, 12 km fra Brunsbüttel. Jernbanen mellom Sankt Michaelisdonn og Brunsbüttel er reservert for godstrafikk.
EM i volleyball for kvinner 2021
Gruppe A
---
Gruppe B
---
--
Jon Arne Mogstad
Jon Arne Mogstad (født 17. mai 1950 i Surnadal) er norsk billedkunstner. Fra 1992-96 var han førsteamanuensis ved Kunstakademiet i Trondheim, NTNU, og fra 1996-2004 professor samme sted. Han var professor i billedkunst ved Kunsthøgskolen i Bergen 2004-2012. Fra 2012 er han igjen professor ved Kunstakademiet i Trondheim. Mogstad er utdannet ved Statens Håndverks- og Kunstindustriskole (1974–1978), og ved Statens kunstakademi (1978–1982). Fra 1986-87 hadde han PS1-stipend i New York.
Fra 1982 til 1988 var Mogstad med i kunstnergruppen Lambretta sammen med Erik Evensen, Edgar Ballo, Axel Ekwall, Terje Uhrn og Ole Henrik Hagen. Gruppens virksomhet er beskrevet i flere masteroppgaver i kunsthistorie.
EM i volleyball for kvinner 2021
Gruppe B
-
Brunsbüttel
Historie
Først i 1762 lyktes man i å stanse oversvømmelsene for godt med nye diker. Polderen som oppstod, Brunsbüttel-Eddelaker-Koog, ble gitt kommunalt selvstyre av kong Christian VII av Danmark og Norge i 1772. I 1907 skiftet Brunsbüttel-Eddelaker-Koog navn til Brunsbüttelkoog, som fikk bystatus i 1948. I 1970 ble mesteparten av dagens kommune dannet, idet bykommunen Brunsbüttelkoog og landkommunene Brunsbüttel, Mühlenstraßen, Ostermoor, Osterbelmhusen, Westerbelmhusen og Westerbüttel slo seg sammen til bykommunen Brunsbüttel. I 1972 kommunen Blangenmoor-Lehe en del av Brunsbüttel, som også fikk overført 80 hektar fra Büttel i Steinburg. På dette området ble Brunsbüttel kjernekraftverk oppført.
Jon Arne Mogstad
Fra 2004 har Mogstad samarbeidet med Jeremy Welsh og Trond Lossius om en rekke installasjoner og happenings.
Mogstad stilte ut jevnlig i Galleri K fra 1986 til 2002. I 2004 hadde han en større separatutstilling i Kunstnerforbundet. I 2014 stilte han ut i Östersund og Sundsvall med Kåre Henriksson.
EM i volleyball for kvinner 2021
Gruppe C
---
-
Jon Arne Mogstad
Han har også deltatt i en rekke gruppeutstillinger.
Mogstad har utført en rekke større offentlige arbeider: Læringssenteret ved Telenor Fornebu, kantina ved Kvinne-barn-senteret ved St. Olavs hospital , rotunden i Papirbredden Drammen kunnskapspark, Halden fengsel, Postens Østlandsterminal m.m.
Under Vårsøghelga i mai 2019 ble han tildelt årets Kleivapris. Fra juryens begrunnelse: «Frå 80-talet har vedkommande vore aktiv både nasjonalt og internasjonalt. Parallelt med sitt eige kunstnarlege virke, har årets Kleivaprisvinnar lagt til rette for at stadig nye kunstarar har fått utnytte sitt eige potensiale».
Mogstad er en av eierne av kunstsenteret Surnadal Billag på Surnadalsøra.
Brunsbüttel
Politikk og administrasjon
Som en amtsfri by i Schleswig-Holstein ledes Brunsbüttel politisk-administrativt av en direktevalgt borgermester. Borgermester siden 2011 er partiløse Stefan Mohrdieck.
EM i volleyball for kvinner 2021
Gruppe D
-
---